Tasman (distrikt)
<s>Distrikt Tasman je jedna od 16 regija na Novom Zelandu, a nalazi se na sjeverozapadnom dijelu Južnog otoka.</s><s>Distrikt je pod upravom Distriktnog vijeća Tasmana, koje zasjeda u Richmondu.</s><s>Grad Nelson, koji se geografski nalazi u ovoj regiji, čini samostalnu samoupravnu cjelinu s odvojenim upravnim organima od Tasmana.</s>

<s>Geografija</s>

<s>Distrikt Tasman se nalazi na sjeverozapadnom dijelu Južnog otoka, a graniči s regijama Marlborough i West Coast te gradom Nelsonom i njegovom regijom.</s><s>Regija ima ukupnu površinu od 9,616 km², a u njoj se nalaze čak tri nacionalna parka - Abel Tasman, Nelson Lakes i Kahurangi.</s>

<s>Administrativna podjela</s>

<s>Distriktno vijeće ima svoje sjedište u Richmondu, koji je samo 10 kilometara udaljen od obližnjeg Nelsona.</s><s>Lokalna samouprava ima i svoje ispostave u vanjskim dijelovima regije.</s><s>Osim Richmonda, važnija naselja su Motueka, Brightwater, Collingwood, Murchison, Riwaka, Saint Arnaud, Takaka, Tapawera, Wakefield, Mapua i Kaiteriteri.</s>

<s>Stanovništvo</s>

<s>Prema procjeni broja stanovnika iz 2015. godine u regiji živi 49,500 stanovnika, što je samo 1.1% ukupne populacije Novog Zelanda.</s><s>Najviše stanovnika, njih 10,851, živi u Richmondu, dok je drugo najnaseljenije mjesto Motueka, s 8,050 stanovnika.</s><s>Unatoč osjetnom rastu populacije, Tasman ostaje jedno od mjesta s najmanjom gustoćom stanovništva.</s>

<s>Nakon engleskog, drugi najčešće govoren jezik u Tasmanu je njemački, dok je u ostatku zemlje to maorski jezik.</s><s>Među poznatim stanovnicima distrikta bio je i slavni fizičar i nobelovac, Sir Ernest Rutherford.</s>

<s>Reference</s>

<s>Vanjske poveznice</s>

<s>Službena stranica regije</s>

<s>Regije Novog Zelanda</s>

